CELEX: 62013CN0566
Language: da
Date: 2013-11-05 00:00:00
Title: Sag C-566/13: Anmodning om præjudiciel afgørelse indgivet af Tribunal do Trabalho de Lisboa (Portugal) den 5. november 2013 — Jorge Ítalo Assis dos Santos mod Banco de Portugal

1.2.2014   
            
            
               DA
            
            
               Den Europæiske Unions Tidende
            
            
               C 31/2
            
         Anmodning om præjudiciel afgørelse indgivet af Tribunal do Trabalho de Lisboa (Portugal) den 5. november 2013 — Jorge Ítalo Assis dos Santos mod Banco de Portugal
   (Sag C-566/13)
   2014/C 31/02
   Processprog: portugisisk
   
      Den forelæggende ret
   
   Tribunal do Trabalho de Lisboa
   
      Parter i hovedsagen
   
   
      Sagsøger: Jorge Ítalo Assis dos Santos
   
      Sagsøgt: Banco de Portugal
   
      Præjudicielle spørgsmål
   
   
               1)
            
            
               Skal artikel 130 TEUF fortolkes således, at en national bestemmelse, der pålægger den pågældende medlemsstats centralbank at suspendere den 13. og 14. månedsløn, der udbetales til bankens pensionerede arbejdstagere, er i strid med nævnte artikel 130 TEUF, eftersom den indebærer, at regeringen (dvs. centraladministrationen) gør indgreb i bankens personalepolitiske beslutningsbeføjelser, hvilket tilsidesætter princippet om centralbankernes uafhængighed og autonomi?
            
         
               2)
            
            
               Skal artikel 123 TEUF fortolkes således, at en national bestemmelse, hvorefter de ydelser og gratialer, hvis udbetaling er suspenderet, skal overføres til et statsligt indirekte forvaltningsorgan under finansministeriets kontrol og tilsyn, hvis indtægter og udgifter er en del af statens almindelige budget, er i strid med nævnte artikel 123 TEUF, eftersom den tilsidesætter princippet om forbud mod centralbankernes finansiering af medlemsstaterne?
            
         
               3)
            
            
               Er den omstændighed, at suspensionen af den 13. og 14. månedsløn alene gælder for pensionerede arbejdstagere og ikke for erhvervsaktive arbejdstagere, i strid med ligebehandlingsprincippet, som det kommer til udtryk i det forbud mod forskelsbehandling, der er indeholdt i artikel 20 og 21 i Den Europæiske Unions charter om grundlæggende rettigheder (1)?
            
         
      (1)  EFT 2000 C 364, s. 1.